Індывідуальная эксперыментальная і даследчая дзейнасць характарызуецца мэтанакіраванасцю, актыўнасцю, матываванасцю і свядомасцю, вынікам якой з’яўляецца фарміраванне пазнавальных матываў, даследчых уменняў, суб’ектыўна новых для навучэнцаў ведаў ці спосабаў дзейнасці. Праводзячы самастойныя даследаванні, навучэнцы пачынаюць разумець работу вучоных, а для гэтага вельмі важна сваімі рукамі зрабіць частку навуковай работы. Вынікі педагагічнага даследавання сведчаць аб тым, што 89 працэнтам навучэнцаў падабаецца выконваць не класічныя лабараторныя работы, а эксперыментальныя і даследчыя работы з індывідуальным заданнем.